






Pluto-utviklingsteam FLU 2


Referat fra  samarbeidsmøte  onsdag 09. mai kl. 13.00 – 16.00

Pluto – utviklingsteam FLU 2

Tilstede:

Karin Steinsvåg, Merethe Aase, Ann Kristin Aarsand, Lasse Haugen, Jo Kjetil Habbestad,

Margrethe Jernes, Knut Steinar Engelsen, Synnøve Haugen, Oddrun Øwre, Bjørn Bjørlykke, 

Anders Haug, Hans Wendelborg, Helga Aadland, Øyvind Bjørkås, Helene Underbakke og Cathrine Habbestad (studentrepresentanter). Tormod Fjeldstad kom ut i møtet.

Sak 1/01/02
Overordna prinsipper i søknaden/læringssyn
Margrethe delte ut klipp/utdrag fra søknaden, oversikt over ITU sine prosjekter og artikkel av Olga Dysthe: ”Ulike teoriperspektiv på kunnskap og læring”.

Knut Steinar gikk igjennom noen tanker/prinsipper om intensjonene i prosjektet.

Noe tanker/momenter som kom fram i innlegget til Knut Steinar og diskusjonen etterpå:

· Bruke fagplanen og rammeplan som et verktøy 

· Hovedutfordringen blir å utsette seg og faget sitt for andres perspektiv

· Vi må tenke oss sjøl i et læringsfellesskap, derfor må vi vurdere vår lærerrolle i forhold til læringssyn

· Sette fokus på en arbeidsmåte som er mer preget av ”nettverkstenkning”. Bygge sterkere nettverk med praksisfeltet – praksislærere blir i større grad medlærere

· Ønsker at mer av aktiviteten skal skje ute i praksis. Ressursrammen er den samme. Gjør vi ting på en ny måte må vi kutte ut noe av det vi har gjort tidligere

· Visjonstenkningen må stå i fokus – våge noe nytt. Fagene må bli synlige i barnehagen i mye sterkere grad enn i 1. studieår

· Må avklares om det blir avsatt midler for faglærere til reising til barnehagene

· Utviklingsteamet ønsker en høring med de involverte parter i Plutoklassen i fjor, både faglærere, praksisbarnehagene og studentene

Sak 2/01/02
Sammensetningen av fagteamet

· Styringsgruppa har vedtatt at det kun skal være 2 representanter fra barnehagene i utviklingsteamet F2. Dette er ikke i tråd med teamets ønske, men vi tar det til etterretning.

· Viktig å få til et fysisk og virtuelt møtested for praksislærere/praksisbarnehagene (et ”praksisnettverk”?) som erstatning for at ikke alle barnehagene er med i utviklingsteamet.

· Alle som er involvert i prosjektet må bli flinkere til å bruke nettet – gi svar/respons på innlegg. Pluto-FLU må bli et virtuelt møtested.

· De 5 barnehagene blir enige om hvem som skal være de to representantene i utviklingsteamet.

Sak 3/01/02
Årsplan 2001/2002

Margrethe gikk igjennom den overordnede skissen /tankegangen for F1 neste år.

Noen momenter/problemstillinger som kom fram i diskusjonen når det gjelder F2:

· Hvordan er mulighetene for å fravike Rammeplanen? Teamet ønsker å se skriv fra KUF om dette.

· Har HSH fått den generelle tillatelse fra KUF til å prøve ut alternative vurderingsformer?

· Vi arbeider ut fra mål og hovedfokus for andre studieår i fagplanen

· F2a og F2b (Pluto) må kjøre noe forskjellig opplegg

· Hovedutfordringen blir organisering og arbeidsmåter

· Hvordan skal praksisorganiseringen være? Bør vi tenke praksis todelt med en grunnpraksis og praksis knyttet til prosjekt/temaperioder?

· Skal fagene fordeles over hele året eller inn i perioder?

· Utviklingsteamet ønsker at styrer i barnehagen skal være kontaktperson for basisgruppen

· Bjørn, Margrethe og Anders lager en skisse til årsplan til neste møte

Sak 4/01/02
Ferdaskrinet (vurderingsordning)

Det ble orientert om hva som ligger i begrepet ”Ferdaskrinet” for nye lærere.

Det er for tidlig/feil å diskutere vurderingsordninger nå. Nye vurderingsformer må komme som en naturlig konsekvens av det mål, organiseringsformer og arbeidsmåter vi velger.

Sak 5/01/02
Strategier for det videre arbeidet
Se organisasjonsstruktur i Pluto-FLU.

Må ha minst to møter til før sommerferien. Det ble avtalt nytt møte 23. mai. Dette møtet ble senere utsatt!

Neste møte:
Mandag 28. mai kl. 12.00 – 15.00 på rom T204 Ormaberget.



Alle 5 barnehagene er med på det møtet! 

Øyvind Bjørkås

referent

